ארתרוסקופיה של מפרק הירך היא בדרך כלל טכניקה בטוחה מאוד. עם זאת, כמו בכל ההליכים הכירורגיים, לניתוח זה ישנם מספר סיבוכים אפשריים, כמו תסחיף, פגיעה בעצבים, דימום וזיהומים. למרות זאת, ארתרוסקופיה של מפרק הירך נחשבת לשיטה ניתוחית בטוחה ושיעור הסיבוכים בה עומד על כ-1-5%. ניתן לחלק את אלה לסיבוכים כלליים של ניתוח ולאלו הספציפיים לאתרוסקופיה של הירך עצמה. לאחר הניתוח ישנה תקופת שיקום שכוללת לרוב פיזיותרפיה והליכה עם קביים.
בית הדין לערעורים של תוניסיה
בית הדין לערעורים של תוניסיה (בערבית: محكمة التعقيب بتونس) הוא בית המשפט העליון של תוניסיה, והגבוה ביותר בסולם ההיררכיה המשפטית בתוניסיה.
היסטוריה.
בית המשפט לערעורים הוקם לראשונה בשנת 1901, תקופת הפרוטקטור הצרפתי בתוניסיה, אז שימש כבית המשפט העליון של האזור, שכפוף למערכת המשפט הצרפתית.
הוא הוסב להגדרתו הנוכחית ב-3 באוגוסט 1956, לאחר הקמת הרפובליקה של תוניסיה. מתוך השפעה ממערכת המשפט הצרפתית, בית המשפט לערעורים פועל מאז ועד היום באופן דומה לבית המשפט העליון של צרפת.
בשנת 2014, עם קבלת חוקת תוניסיה החדשה בשנת 2014, לאחר המהפכה בתוניסיה, עוגן תפקיד בית המשפט בה על פי סעיף 115.
סמכויות.
לבית הדין לערעורים סמכות שיפוטית גדולה במשפט האזרחי ועוסק על פי רוב בתיקים שהוגשו כנגדם ערעורים לאחר פסק דין בדרגות הנמוכות יותר של מערכת המשפט התוניסאית . סמכויותיו של בית הדין בגדר המשפט האזרחי מפורטים בסעיף 175 לחוק סדר הדין האזרחי והמסחרי.
בית הדין יעסוק בתיקי משפט פלילי רק על פי סעיף 258 לחוק סדר הדין הפלילי, הקובע כי "בית המשפט מסוגל לערער ולשנות החלטות שניתנו לגופו של עניין וכמוצא אחרון, בעוון אוזלת יד, הפרת חוק או יישום לא נכון של החוק".
וולוניה
מאיר רובין (נריה)
מאיר רובין (נריה) (נולד ב-11 באוגוסט 1983, אלול ה'תשמ"ג) הוא עורך דין ישראלי המשמש מנכ"ל פורום קהלת ומנכ"ל "דיקטה", פעיל חברה אזרחית.
ביוגרפיה.
נולד לרב פתחיה נריה, בנם של הרב משה צבי נריה ורעייתו הרבנית רחל נריה, ולנילי רובין, בתו של האדריכל מאיר רובין. הוריו פונו מימית בשנת 1982, והיו ממקימי היישוב בנווה דקלים שבגוש קטיף בו גדל. לאחר מכן התגורר בירושלים, בכפר הרא"ה ובתל אביב. באוגוסט 2003 התגייס לצה"ל ושירת כלוחם ומפקד בגדס"ר גבעתי.
לא השלים תריסר שנות לימוד, ואת שנת התיכון האחרונה שלו הקדיש להדרכה בפנימייה. הוא בעל תואר ראשון במשפטים וכלכלה, ותואר שני במשפט ציבורי ובינלאומי, שניהם מהאוניברסיטה העברית בירושלים. התמחה במשרד עורכי הדין גורניצקי ושות', בשנים 2011–2012, בתחומי המשפט המסחרי הבינלאומי, אנרגיה ותשתיות. הוא עורך דין פעיל וחבר לשכת עורכי הדין.
דורג פעמיים ברשימת מאה המשפיעים של העיתון דה-מרקר, בשנים 2018 ו-2020. בינואר 2021 דורג ברשימת 50 המשפיעים בציונות הדתית של מקור ראשון.
פעילות ציבורית.
לאחר שחרורו מצה"ל הקים והדריך כמה קבוצות הכנה לשירות משמעותי בצבא לנוער יוצא אתיופיה, במסגרת תנועת אחריי!.
בשנת 2007 התנדב בכנסת בלשכת ח"כ זאב אלקין, והחל לעסוק בניסוח הצעות חוק ובטיפול במפוני גוש-קטיף. בשנת 2009 הפך לממונה על החקיקה בסיעת הליכוד בכנסת, ושימש בתפקיד עד 2011.
פורום קהלת.
החל משנת 2012 הוא מנכ"ל פורום קהלת וממייסדיו, מכון מחקר ומעשה העוסק בקידום מעמדה של ישראל כמדינת הלאום של העם היהודי, חיזוק המשילות וחירות הפרט. רובין מנהל את הפורום משלב ההקמה. נכון ל-2021 מונה הפורום כ-140 אנשי צוות, בתקציב של מעל 30 מיליון ש"ח בשנה.
דיקטה.
משנת 2015 משמש כמנכ"ל דיקטה - המרכז לניתוח טקסטים, עמותת הזנק ללא מטרות רווח שמפתחת ומנגישה לציבור האקדמי והמקצועי כלים של ניתוח טקסטים באמצעות למידת מכונה ונתוני עתק. העמותה מעסיקה כ-30 אנשי צוות ותקציבה כ-7 מיליון ש"ח בשנה.
פעילות נוספת.
במהלך התפרצות מגפת הקורונה בישראל בשנת 2020 היה מזכיר 'קבינט הקורונה האזרחי' של נפתלי בנט ויועץ השר לביטחון הפנים לענייני קורונה. כתב והתראיין רבות על גישת 'אפס הדבקה' שיושמה בטייוואן, ניו זילנד ויבשת אוסטרליה.
מפרסם מעת לעת טורי דעה בכלי התקשורת בענייני כלכלה, משפט, קורונה ומדיניות ציבורית ומפעיל ערוץ טלגרם אישי המתמקד בתחום הקורונה. חבר דירקטוריון הפורום הישראלי למנהיגות, וחבר ועד בסדנא לידע ציבורי, שניהם בהתנדבות.
חיים אישיים.
נשוי ואב לשלושה. מתגורר בשכונת מלחה הישנה בירושלים.
בליל ה-2 ביולי 2021, על פי עדותו, הותקפו הוא ובניו בידי מציתים ערבים־ישראלים בזמן שלנו במהלך חופשה משפחתית בחורבת סעדים. האירוע זכה לתהודה ציבורית. ואולם לטענת המשטרה היא הוזעקה על ידי הערבים לאחר שרובין כיוון אליהם נשק. התיק נסגר כעבור מספר שבועות ללא חקירה פלילית
הדס קידר
הדס קידר (נולדה ב-7 באוקטובר 1963) היא יזמת חברתית, אוצרת ואמנית ישראלית.
ביוגרפיה.
הדס קידר נולדה בירושלים וגדלה בארצות הברית ובערד,
אביה הוא הגאוגרף פרופסור יהודה קידר, בעבר מדען בנאס"א; בנימין זאב הרצל היה דוד של אמו של אביה.
בתערוכת היחיד שלה "בריאות" שהציגה בבית האמנים תל אביב ב-2005 עסקה בדמות האב, בדמותו של אביה ובדמותו של אבי האומה.
היא בוגרת תואר ראשון באמנות מבצלאל (במהלכו שהתה כחלק מחילופי סטודנטים בקופר יוניון, ניו יורק
ותואר שני באמנות מאוניברסיטת מידלסקס בלונדון (החלה את לימודיה המתקדמים בתוכנית לאמנים צעירים בבצלאל, שהתה כחלק מחילופי סטודנטים במידלסקס שם סיימה את לימודיה).
היא דוקטורנטית לאוצרות בתוכנית משותפת לאוניברסיטת רדינג (באנגלית) בבריטניה ולאקדמיה לאמנות בציריך (ZHDK) בשווייץ.
בשנת 2000, במהלך לימודיה בלונדון הכירה את האמן הבריטי אלכס שאדי,
ביחד איתו הייתה פעילה בגלריה השיתופית Five Years בלונדון ומאז הם יוצרים, אוצרים ומעבירים יחדיו סדנאות ברחבי העולם.
ב-2001 הקימה את "א.א. סילבר", מתחם ששימש גלריה ומספר סטודיו, ביחד עם איל ששון, גיא שהם, עמי פייצ'ביץ' ואליאסף קובנר.
בשנים 2009-2004 הייתה ממקימי "פרהסיה", קבוצת אמנים, מעצבים ואנשי חינוך ישראלים ופלסטינים שפעלו למען שינוי חברתי ופוליטי, ביניהם אוסנת בר אור, מנאר זואבי, עופר כהנא והגר גורן.
בשנים 2010-2007 אצרה בתל אביב סדרת תערוכות, חלקן בבניינים ריקים, שעסקו בתנאים הסביבתיים ובהקשר הציבורי בהם הוצגו.
בשנת 2009 זכתה בפרס עידוד היצירה לאמנות פלסטית, מטעם משרד התרבות והספורט.
בשנת 2011 הקימה יחד עם מיכל ריבלין, רועי פביאן, אסף סטי, בלה, גילי קרז'בסקי, סלמה סמארה-שחאדה ורמי צלקה, את "שביל החלב" קבוצה שפעלה בתחנה המרכזית הישנה במטרה להפוך את המתחם למרכז תרבות.
בשנים 2014-2011 קידר ייסדה ביחד עם אגף קהילה נוער וספורט
של עיריית תל אביב-יפו את 'נוזהא', גלריה לאמנות צעירה במרכז למנהיגות לב יפו והייתה האוצרת הראשית שלה. במסגרתה אצרה ארבע תערוכות מדי שנה והפעילה תוכניות חינוכיות לבני נוער.
בשנים 2018-2014 קידר ייסדה ביחד עם עיריית ערד והייתה המנהלת האמנותית של התכנית לשהות אמנים, 'ערד אמנות אדריכלות',
במהלכה התארחו ויצרו בעיר אמנים מהארץ ומהעולם.
באותן שנים זכתה במענק אמנית בקהילה.
בשנים 2018-2016 הקימה ביחד עם עיריית ערד את המרכז לאמנות עכשווית בערד והייתה האוצרת הראשית שלו,
במסגרתו אצרה ארבע תערוכות מדי שנה שעסקו בסביבה הגאוגרפית, גאולוגית, דמוגרפית ותרבותית של ערד וסביבתה.
ב-2019 יסדה יחד עם המחלקה לאמנויות בעיריית תל אביב וחברת אורבן ויטמין את "סטודיו בנק", מרכז סדנאות ותערוכות זמני, אותו קידר אוצרת, פרי שיתוף פעולה בין מחלקת האמנויות בעיריית תל אביב וחברת "אורבן ויטמין".
החל משנת 2020 היא חברת צוות בכירה במרכז מנדל למנהיגות בנגב. החל משנת 2008 מלמדת אמנות בבצלאל, ירושלים כמורה מן החוץ; בהתחלה במחלקה לאמנות ואחר כך במחלקה לתרבות חזותית וחומרית. הקורס שהיא מלמדת, "אמנות קצה", מתקיים מדי שנה כסמינר אינטנסיבי בערד ומושתת על עקרונות הפדגוגיה הרדיקלית (radical pedagogy).
בשנת 2020 קידר הייתה לזוכה הראשונה במענק למחקר אוצרותי מטעם הבית לאמנות ישראלית, לשם מחקר על יצירתה של האמנית רות דורית יעקובי והיא צפויה לאצור תערוכה של יעקובי במוזיאון הרצליה לאמנות עכשווית בחורף 2021.
הדס קידר מתגוררת עם בן זוגה בתל אביב ולה שני בנים תאומים.
קישורים חיצוניים.
ריאיונות
ביקורות על תערוכות
כתבות ומאמרים פרי עטה
כתבותיה בערב רב:
זה רק בינינו
זה רק בינינו הוא שיר שהוקלט על ידי הזמרת-יוצרת הישראלית מאיה בוסקילה, מתוך אלבום הבכורה שלה, סיפור מכור. השיר יצא לאור ביוני 2004, על ידי חברת התקליטים הד ארצי, כסינגל הרביעי מתוך האלבום וכסינגל הרביעי של בוסקילה. ארבעה חודשים לצאתו, הוציאה את "כשאתה נשבר" כסינגל גם כן.
השיר הפך ללהיט בישראל כאשר הגיע למקום הראשון ברשת ג'.
רקע וכתיבה.
השיר נכתב והולחן על ידי אבי מסיקה ומאיה בוסקילה, שכתבה גם את "נשמה שלי", ו"הנשיקה הראשונה". בוסקילה ביצעה את השיר במהלך סיבובי ההופעות שלה. בשנת 2004 חברת סלקום יצאה עם ספיישל לחג האהבה במסגרתו ניתן היה לשלוח שיר או ברכה של מאיה בוסקילה על פי בחירה. בין השירים היו "הלב", "סיפור מכור" ו"זה רק בינינו".
"זה רק בינינו" יצא לאור כמה חודשים לאחר צאתו של "הלב", כדואט עם אבי מסיקה.
וידאו קליפ והצלחה.